proxectonos/corpus_dominio_legal_administrativo_tmp huggingface dataset:
ADMINISTRACIÓN LOCAL — Municipal — Guarda, A (Recadación, 28/01/2015)

A Presidencia desta Corporación, mediante Resolución nº 0039/2015 aprobou o padrón da taxa de Recollida de Lixo correspondente ao exercicio tributario 2015 do Concello da Guarda. A dita Resolución é definitiva en vía administrativa. O padrón fiscal se exporá ó público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó amparo do previsto no artículo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ao contencioso administrativo, no prazo dun mes a contar dende a exposición pública do padrón Contra a exposición pública dos padróns, e das liquidacións incorporadas nos mesmos, se poderá interpoñer recurso de reposición, previo ó contencioso administrativo no prazo dun mes a contar dende a data de finalización do período voluntario de cobro. Contra os datos censais do Padrón relativo á Taxa de recollida de lixo do exercicio 2015 se poderá interpoñer ademáis reclamación económica administrativa. Non obstante, se o considera adecuado, poderán exercitar calquera outro recurso que estimen pertinente. O período voluntario de cobranza da taxa de recollida de lixo do exercicio tributario 2015 do Concello da Guarda será do día 1 de febreiro de 2015 ó 1 de abril de 2015, ámbalas dúas datas inclusive. A taxa deberá satisfacerse a través das seguintes entidades bancarias: BANCO PASTOR BBVA ABANCA CAIXABANK BANCO SANTANDER BANCO SABADELL Ao vencemento do prazo en periodo voluntario sen ter sido satisfeita a débeda, determinará o comenzo do procedemento de constrinximento, coa percepción do recargo da mora e demáis conceptos exisibles, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. A Guarda, 20 de xaneiro de 2015.—O Alcalde, Jose Manuel Domínguez Freitas.
MODIFICACIÓN DAS BASES DE EXECUCIÓN DO ORZAMENTO, INCLUE UNHA NOVA BASE "TRAMITACIÓN DA FACTURACIÓN ELECTRÓNICA"
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 02/01/2015)

O Pleno Municipal do Concello de Vilanova de Arousa, en sesión extraordinaria celebrada o 22 de decembro de 2014, adoptou o acordo de modificación das bases de execución do orzamento, incluíndo unha nova base 16.1 denominada “Tramitación da facturación electrónica”. En cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, exponse ó público na secretaría deste concello, por prazo de quince días hábiles, contados dende o día seguinte ó da publicación do presente edicto no boletín oficial da provincia, para que durante o mesmo poidan formularse as reclamacións que se consideren pertinentes. Si transcorrido dito prazo non se houbesen presentado alegacións, considerarase aprobado definitivamente dito acordo. En Vilanova de Arousa, a 22 de decembro de 2014.—O Alcalde, Gonzalo Duran Hermida
RELACIÓN QUE COMPRENDE 2.025 REXISTROS PARA NOTIFICACIÓN POR COMPARECENCIA LIQUIDACIÓNS DEPUTACIÓN-ORAL.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 20/05/2015)

De conformidade co disposto no artigo 112 da Lei 58/2003, de 17 de decembro, Xeral Tributaria, e intentándose a notificación ó interesado ou ó seu representante dúas veces, sen que fose posible practicala por causas non imputables a esta Deputación de Pontevedra -ORAL, comunícaselle a través deste anuncio, que se atopan pendentes de notificar os seguintes actos, cuxo concello, concepto e suxeito pasivo se relacionan de seguido: En virtude do anterior, dispoño que os suxeitos pasivos, obrigados tributarios indicados con anterioridade ou seus representantes debidamente acreditados, deberán comparecer no prazo de 15 dias naturais, contados dende o seguinte á publicación da presente resolución no B. O. P., de luns a venres, de 9 a 14 horas, na Avda de Marín nº 9 Baixo da cidade de Pontevedra, para os efectos de practicárlle a notificación do devandito acto. Así mesmo, advírteselle ós interesados que non comparezan no devandito prazo, que a notificación se entenderá practicada para tódolos efectos legais dende o día seguinte ó vencemento do prazo sinalado para comparecer. Contra as liquidacións referenciadas, poderase interpoñer recurso de reposición ante o Tesoureiro da Deputación de Pontevedra - ORAL, no prazo dun mes a contar dende o día no que teña efectividade a notificación, de acordo co establecido no artigo 14.2 do texto refundido da Lei Reguladora das Facendas Locais, aprobado por R. D. Lexislativo 2/2004, de 5 de marzo. Pontevedra, a 11 de maio de 2015.—O Tesoureiro, Jose Martin Carmen Graciela Chiguer El Asnabi.
APROBACIÓN DEFINITIVA DO EXPEDIENTE DE CRÉDITO EXTRAORDINARIO E SUPLEMENTO DE CRÉDITO 2/2015
ADMINISTRACIÓN LOCAL — Municipal — Cambados (Presupostos e cadros de persoal, 14/09/2015)

O Pleno do Concello de Cambados, en sesión celebrada o día 28.07.2015, aprobou con carácter provisional o expediente de crédito extraordinario e suplemento de crédito nº 2/2015 con cargo a baixas por anulación. De conformidade co disposto nos artigos 169 e 177.2 do RDL 2/2004 de 5 de marzo, polo que se aproba o Texto Refundido da Lei Reguladora das Facendas Locais, e 20 e 38 do R. D. 500/1990, de 20 de abril, o expediente foi exposto ó público durante un prazo de 15 días hábiles, prazo no que os interesados puideron examinalo e presentar reclamacións ante o Pleno. Ó non terse presentado reclamacións contra a devandita modificación de crédito, esta considerarase definitivamente aprobada. Faise público que unha vez realizada as modificacións obxecto deste expediente, o orzamento deste Concello para o exercicio 2015, presenta a seguinte distribución por capítulos: Cambados, a 31 de agosto do 2015.—A Alcaldesa, Fátima Abal Roma.
DH. W36.49100. SOLICITUDE DE INFRAESTRUTURAS DA DEPUTACIÓN DE AUTORIZACIÓN OBRAS ENSANCHE E MELLORA DA ESTRADA EP 9701
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 13/11/2015)

As obras solicitadas consisten no ancheamenteo e mellora da estrada EP-9701 en 1823 m e novo trazado en 860 m, na contorna do núcleo de Carballo até plataforma de 9 m, acondicionamento de intersección e substitución de ODT con tubos de formigón de diámetros mínimo 800 mm e máximo 1800 mm, con afección os arroios de Baión e de Carballo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilanova de Arousa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 03 de novembro de 2015.—O xefe da Área de Autorizacións e Concesións, Guacimara Pino Sforza Painter.
APROBACIÓN INICIAL DA MODIFICACIÓN CRÉDITOS 2-2015 DE CRÉDITO EXTRAORDINARIO CE 1-2015
ADMINISTRACIÓN LOCAL — Municipal — Cañiza, A (Presupostos e cadros de persoal, 13/07/2015)

O Pleno deste Concello, na sesión extraordinaria que tivo lugar o día 3 de xullo de 2015, aprobou inicialmente a Modificación de Créditos núm.2/2015 sobre o Orzamento do Concello de A Cañiza correspondente ao exercicio 2015, de aprobación dun crédito extraordinario (Expte. CE 1/2015), por un importe total de 97.766,11 €. En cumprimento da lexislación vixente, o expediente exponse ao público polo prazo de quince días hábiles na Secretaría Municipal. O devandito prazo comezará a contarse a partir do día seguinte a aquel en que apareza publicado este Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao Alcalde–Presidente. No caso de non presentárense reclamacións, considérase a modificación definitivamente aprobada. A Cañiza, 6 de xullo de 2015.—Por delegación, a 1ª Tte. de Alcalde, Ana Mª Cerviño Álvarez.
DH. W36.47207. SOLICITUDE DE AUTORIZACIÓN PARA A REALIZACIÓN DO ENTUBADO DO REGATO DA PENELA, LUGAR DE OIROS (VILA DE CRUCES)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 15/01/2015)

O Concello de Vila de Cruces, con CIF P3605900D e enderezo na Praza don Xoán Carlos I, solicita de Augas de Galicia, a autorización de obras no lugar de A Penela, parroquia de Oirós (Santa María), concello de Vila de Cruces (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio publico hidráulico. Expediente: DH. W36.47207 Solicita autorización para a realización das obras recollidas na separata Entubamento do regato de A Pénela", para a substitución de unha tubaxe formigón de 60 cm por outra de 80 cm nun tramo de 46 metros no lugar de A Pénela, parroquia de Oirós, concello de Vila de Cruces. Recóllense ademais outras actuacións no lugar como a instalación de unha reixa de retención de sólidos, un comporta taxadera, a roza de maleza e a reposición do pavimento afectado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vila de Cruces ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, a 18 de decembro de 2014.—O xefe do servizo territorial, Ángel Gómez Rey.
CREACIÓN DUN FICHEIRO AUTOMATIZADO PARA USO EXCLUSIVO DESTADEPUTACIÓN, QUE SE DENOMINARÁ BASE DE DATOS-CENTRO DE COMERCIOVIRTUAL “PONTEACOMPRAR”
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 05/06/2015)

A Presidencia, no uso das facultades que lle confire a normativa vixente en materia de Réxime Local, ditou a seguinte RESOLUCIÓN: En cumprimento do establecido na Lei orgánica 15/1999, de 13 de decembro, sobre protección de datos de carácter persoal, e no seu regulamento de desenvolvemento, o Real decreto 1720/2007, de 21 de decembro, RESOLVO: Primeiro. A creación dun ficheiro automatizado para uso exclusivo desta Deputación, que se denominará Base de datos-Centro de Comercio Virtual “Ponteacomprar”, coas seguintes características: Segundo. Esta resolución publicarase no Boletín Oficial da Provincia de Pontevedra e notificaráselle á Axencia Española de Protección de Datos. Pontevedra, a 15 de maio de 2015.—O Secretario, Carlos Cuadrado Romay.
MODIFICACIÓN DA RELACIÓN DE POSTOS DE TRABALLO
ADMINISTRACIÓN LOCAL — Municipal — Cerdedo (Presupostos e cadros de persoal, 13/10/2015)

O Pleno do Concello de Cerdedo na sesión extraordinaria do día 5 de outubro, aprobou inicialmente a modificación da Relación de Postos de Traballo. O acordo inicial exponse ao público no taboleiro de anuncios do Concello, estando o expediente a disposición dos interesados na Secretaría do Concello durante quince días, para que poidan presentar no seu caso, as reclamacións que estimen oportunas. O prazo de quince días comenzará a contar dende o día seguinte ao da publicación deste anuncio no Boletín Oficial da provincia. Cerdedo, 7 de outubro de 2015.—O Alcalde, Silvestre José Balseiros Guinarte.
DH W36.50064. DELFINO OTERO MARTÍNEZ, SOLICITUD AUTORIZACIÓN DE OBRAS DE CONSTRUCIÓN DE MURO DE CONTENCIÓN NA ZONA DE DOMINIO PÚBLICO HIDRÁULICO E SERVIDUME DO RÍO ZAMÁNS NO LUGAR DE INSUA-GUISANDE PARROQUIA DE VINCIOS
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 21/09/2015)

D. Bieito Friberg Huertos, con DNI XXXXXXXXX e enderezo Xian 27–Vincios, solicita de Augas de Galicia co CIF: Q1500378C, a autorización de obras no lugar de Insua-Guisande, parroquia de Vincios (Santa Mariña), Concello de Gondomar (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na construción de muro de contención de terras de 9 ml de lonxitude e 1,5 m de altura cunha inclinación do noiro de 1H:1V (45º con respecto á horizontal) a base de mampostería de pedra, en parcela de referencia catastral 54021A021008680000KJ, en zona de dominio público hidráulico e de servidume na ribeira do río Zamáns. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 31 de agosto de 2015.—O Xefe da Área de Autorizacións e Concesións, Milagrosa Antonio Ezequiel Joseph Urpina.
NOTIFICACIÓN A DELIO JUNCAL PASTORIZA–EXPTE.06/14
ADMINISTRACIÓN LOCAL — Municipal — Moaña (Outros documentos, notificacións e informacións públicas, 24/03/2015)

Notificación da proposta de resolución do instrutor de expediente sancionador do Negociado de Urbanismo que figura no anexo Por non resultar posible practicar a notificación persoal ao interesado no lugar indicado como enderezo, por medio do presente anuncio e conforme ao disposto no artigo 59.5 da lei 30/92, do 26 de novembro, de réxime xurídico das administracións públicas e do procedemento administrativo común, notifícaselle á persoa que figura no anexo a proposta de resolución do instrutor do expediente sancionador por infracción continuada de ruídos. Considéranse probados os feitos imputados ao interesado (contaminación acústica realizada de xeito continuado) con base nos informes da Policía Local e nas medicións levadas pola empresa VIROCEM S. L. os días 8 de marzo, 19 de marzo, 8 de abril, 9 de abril, 12 de abril, 5 de xuño, 24 de setembro e 29 de setembro de 2014 nas que os valores percibidos superan en todos os casos os niveis máximos permitidos pola normativa vixente. Cualifícase a citada conduta como grave polo que se lle fixa unha sanción de 12.000 € (doce mil euros). O interesado disporá dun prazo de quince días para formular alegacións e presentar os documentos e informacións que considere pertinentes ante o instrutor do procedemento. O expediente está á súa disposición no departamento de urbanismo en horario de oficina e pode revisalo no prazo de dez días hábiles, contados a partir do seguinte á publicación deste anuncio no BOP. Expediente sancionador nº 06/14 por infracción continuada dos niveis de ruído legalmente permitidos Interesado: Houmad Daras De Agreda Lugar: fronte a Calvar nº 75, Domaio, Moaña Trámite: Proposta de resolución do instrutor do expediente Precepto infrinxido: art.14 b) do Real decreto 1367/2007, do 19 de outubro, polo que se desenvolve a Lei 37/2003, do 17 de novembro, do ruído no referente a zonificación acústica, obxectivos de calidade e emisións acústicas. Moaña, 23 de febreiro de 2015, O Alcalde, José Fervenza Costas.
NOTIFICACIÓNS DE INCOACIÓN EXPEDIENTES SANCIONADORES A ÁLVARO BASILIO E OUTROS
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 26/05/2015)

ACTO QUE SE NOTIFICA: Incoación de expedientes sancionadores. De conformidade co disposto nos artigos 59.5 e 61 da Lei 30/1992, de 26 de novembro, de Réxime xurídico das administracións públicas e procedemento administrativo común, publícase notificación de incoación dos expedientes sancionadores que a continuación se relacionan, por denuncias formuladas en materia de protección do medio ambiente, de limpeza pública e de recollida de lixo polos axentes da autoridade, ás persoas ou entidades que se indican, ao non ser posible realizar a notificación, logo de intentala no enderezo indicado no boletín de denuncia, feito do que se ten constancia no expediente. Dentro dos 15 días hábiles seguintes á publicación: O abeiro do disposto no artigo 16 del RPS, o denunciado poderá interpoñer, ante a Alcaldía deste Concello, no prazo de quince días hábiles seguintes á recepción da presente notificación (reducíndose o prazo a 10 días hábiles se a infracción se tramita polo procedemento simplificado), as alegacións que estime conveniente, indicando o nome completo e a dirección do infractor, podendo aportar e solicitar cantas probas estime convenientes. D) OBRIGACIÓN DE REPOÑER (Art.72 da Lei 10/2008, de 3 de novembro, de residuos de Galicia) Sen perxuizo da sanción penal ou administrativa que se impuxera, quenes infrinxan a presente lei terán a obriga de repoñer ou restaurar as cousas ao ser e estado anteriores á infracción cometida, na forma e condicións establecidas polo órgano que impuxo a sanción. A tal fin a resolución sancionadora determinará o contenido desta obriga, así como o prazo para a súa execución. Quenes sexan responsables das infraccións en materia de medio ambente deberán indemnizar polos danos e perxuicios causados. O Grove, a 28 de abril de 2015.—O Alcalde.
APROBACIÓN PROVISIONAL DE MODIFICACIÓN DE CRÉDITO Nº 14/2015 NA MODALIDADE DE SUPLEMENTO DE CRÉDITO Nº1 -A-2015
ADMINISTRACIÓN LOCAL — Municipal — Estrada, A (Presupostos e cadros de persoal, 15/05/2015)

O Pleno da Corporación, en sesión ordinaria celebrada o 7-5-2015, aprobou con carácter provisional a modificación de crédito nº 14/2015, na modalidade de suplemento de crédito Nº 1-A-2015, financiado mediante baixas de crédito. A partir da data de inserción deste anuncio no B. O. P. ábrese un período de exposición ó público do nomeado expediente, de quince días hábiles durante os cales os interesados poderán examina-lo expediente e presentar as reclamacións que estimen oportunas. De non se presentar reclamacións, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais, a citada modificación crediticia entenderase aprobada con carácter definitivo. A Estrada, 8 de maio de 2015.—A Alcaldesa en funcións, Amalia Goldar Cora.
BASES DA CONVOCATORIA PARA A CONCESIÓN DE PREMIOS DO CONCURSO DE DISFRACES DO ENTROIDO 2015
ADMINISTRACIÓN LOCAL — Municipal — Lalín (Outros documentos, notificacións e informacións públicas, 04/02/2015)

A Xunta de Goberno Local, na sesión celebrada o día 26 de xaneiro de 2015, aprobou a convocatoria da concesión de premios do concurso de disfraces do Entroido 2015, segundo as seguintes bases. A presente convocatoria ten por obxecto a concesión de premios no concurso de disfraces do entroido 2015 organizado pola Concellellería de Cultura do Concello de Lalín. O gasto destinado a premios é de 1000 €. Esta convocatoria rexerase polas bases que están a disposición dos interesados no Museo Municipal “Ramón Mª Aller” e na páxina web: www.lalin.org.Lalín, 19 de xaneiro de 2015.—Maria Álvarez Paz, Concelleira delegada de Cultura
DESPIDO/CESES EN XERAL 342/2015, CITACIÓN A GEMEX HOSTELEROS S, L. E XIBALBA SERVICIO DE HOSTELERÍA, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 22/06/2015)

Fago saber: Que no procedemento DSP 342/15 deste xulgado, seguido a instancia de JUANA PURIFICACION NYA DEB contra XIBALBA SERVICIO HOSTELERÍA, S. L., e GEMEX HOSTELEROS, S. L. sobre despedimento, ditouse a seguinte resolución: Decreto de data 11/05/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación e citación para o vindeiro día 31/07/2015 ás 12:00 horas, para a celebración dos actos de conciliación e, no caso, xuízo, ao demandado GEMEX HOSTELEROS S. L. e XIBALBA SERVICIO DE HOSTELERÍA, S. L., cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, oito de xuño do dous mil quince.—O Secretario Xudicial.
IN407A 2014/223-4. LMTS, CS AVDA. FLORIDA 88
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 08/01/2015)

Resolución do 9 de deeembro de 2014 da Xefatura Territorial de Pontevedra, pola que se somete a información pública a petición de autorización das instalacións eléctricas que se describen no concello de VIGO. (expediente IN407A 2014/223-4). Para os efectos previstos na Lei 24/2013, do 26 de deeembro, e no artigo 125 do Real decreto 1955/2000, do 1 de deeembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5o, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 9 de decembro de 2014.—O xefe territorial, Ignacio Rial Santomé.
IN407A 2015/185-4. SOLICITUDE DE UNION FENOSA DISTRIBUCIÓN SA PARAPETICIÓN DE AUTORIZACIÓN DAS INSTALACIÓNS ELÉCTRICAS QUE SE DESCRIBEN NO CONCELLO DE VIGO
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 16/11/2015)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 14 de outubro de 2015.—O Xefe Territorial, Ignacio Rial Santomé.
EXECUCIÓN DE TÍTULOS XUDICIAIS 75/2015, NOTIFICACIÓN A DRICOST VIGO TRANSPORTES, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 18/12/2015)

Que no procedemento ETX 75/15 deste xulgado, seguido a instancia de Carmen Amaya Mouliaa El Kabir contra DRICOST VIGO TRANSPORTES S. L. sobre execución de sentenza, ditouse a seguinte resolución: Auto de insolvencia de data 07/12/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación ao demandado DRICOST VIGO TRANSPORTES S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, sete de decembro do dous mil quince.—O Secretario Xudicial.
BAIXA OFICIAL NO PADRÓN DE HABITANTES MUNICIPAL A ABDULAI NIMATU E TRES MÁIS
ADMINISTRACIÓN LOCAL — Municipal — Marín (Outros documentos, notificacións e informacións públicas, 07/01/2015)

De acordo coa resolución de 28 de abril de 2005, da Presidenta do Instituto Nacional de Estatística e do Director Xeral de Cooperación Local, pola que se dictan instruccións técnicas aos concellos sobre o procedemento para acordar a caducidade das inscricións padroais dos estranxeiros non comunitarios sen autorización de residencia permanente, (ENCSARP), que non sexan renovadas cada dous anos, e unha vez comunicados os preavisos de caducidade para a renovación do empadroamento a todos aqueles ENCSARP para inscripcións existentes a 21 de decembro de 2003, e en adiante para todos aqueles que non houberan renovado a súa inscrición transcorridos dous anos dende a alta no padrón ou dende a última revisión expresa. Mediante os escritos correspondentes deuse coñecemento a estes veciños (ENCSARP) da necesidade de realizar a renovación padronal, apercibíndoselles de que de non facela, se procedería a declarar a caducidade da súa inscrición, causando baixa no Padrón de Habitantes; intentándose realizar esta comunicación cos medios e datos obrantes no Concello. En uso das atribucións que me confire o artigo 21.1 da Lei 7/1985 de 2 de abril reguladora das Bases de Réxime Local 1º.- Declarar a caducidade das inscricións padroais que se relacionan de seguido, por non realizar a renovación da inscrición, procedendo a dar de baixa ós mesmos no Padrón Municipal de Habitantes de Marín, con efectos do mesmo día da notificación do presente acto administrativo, ó abeiro do disposto na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común: 2º.- Notificar a presente resolución aos afectados seguindo os procedementos previstos na Lei 30/1992 de 26 de novembro. Marín, a 18 de decembro de 2014.—A Alcaldesa, María Ramallo Vázquez.—A Secretaria Gral, Paula Costas Romero
DH W36.49985. RAISA DA ROCHA LOZANO E SHEILA PRIETO LOZANO, SOLICITAN AUTORIZACION OBRAS MURO CONTENCIÓN EN ZONA POLICIA RIO EIFONSO, NO LUGAR CAMIÑO POMBAL, S/N PARROQUIA BEMBRIVE.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 26/10/2015)

Dona Elisa Maria Tentea Utrabo, con DNI XXXXXXXXX e dona Sheila Prieto Lozano e enderezo rúa Colón 7, 2º, of.3, solicita de Augas de Galicia co CIF: Q1500378C, a autorización de obras no lugar de Camiño Pombal, s/n, parroquia de Bembrive (Santiago), Concello de Vigo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na construción de muro de contención de terras de 28 ml de lonxitude e 2,00 m de altura a base de mampostería de pedra, en zona de policía e a unha distancia de 58,5 ml do leito do río Eifonso, en parcelas de referencia catastral 54057A10100410000BG e 54057A101004170000BL, no lugar Camiño Pombal, s/n parroquia de Bembrive, Concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 29 de setembro de 2015.—O Xefe da Área de Autorizacións e Concesións, Valquiria Vilez El Azouan.
ORDENANZA IMPOSTO VEHÍCULOS TRACCIÓN MECÁNICA
ADMINISTRACIÓN LOCAL — Municipal — Moraña (Ordenanzas e Regulamentos, 07/12/2015)

Ao non haberse presentado reclamacións durante o prazo de exposición ao público, queda automáticamente elevado a definitivo o acordo adoptado polo Pleno do Concello na súa sesión ordinaria do 01-10-2015, polo que se aprobou a Ordenanza municipal reguladora do Imposto sobre Vehículos de Tracción Mecánica, cuxo texto íntegro faise público, para o seu xeral coñecemento e en cumprimento do disposto no artigo 70.2 da Lei 7/1985, de 2 de abril, Reguladora das Bases de Réxime Local. No uso das concedidas polos artigos 133.2 e 142 da Constitución Española, 106 da Lei 7/1985, de 2 de abril, reguladora das bases do réxime local e 15.2 do Real Decreto Lexislativo 2/2004, de 5 de marzo, polo que se aprobra o Texto Refundido da Lei reguladora das Facendas Locais, o Concello de Moraña regula o imposto sobre vehículos de tracción mecánica, que se regulará polo disposto na devandita lei e pola presente ordenanza fiscal.1.—Os vehículos históricos, sempre e cando acrediten a súa catalogación como tal de acordo co Real Decreto 1247/1995, de 14 de xullo, polo que se aproba o regulamento de vehículos históricos, e na normativa autonómica de aplicación, no caso de Galicia a Orde do 17 de xuño de 1996, pola que se establecen requisitos; ou todos aqueles que teñan unha antigüidade superior a vinte e cinco (25) anos, nos termos previstos no artigo 95.6. c do Real decreto lexislativo 2/2004, de 5 de marzo, disfrutarán dunha bonificación do 100 por 100 sobre a cota do imposto. A presente ordenanza fiscal, aprobouse polo Pleno do Concello na sesión celebrada o día 1 de outubro de 2015, e unha vez publicada íntegramente no Boletín Oficial da Provincia, entrará en vigor o día 1 de xaneiro de 2016, producindo efectos ata a súa modificación ou derogación Contra o presente acordo, poderá interpoñerse recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdicción Contencioso-Administrativa. Moraña, 30 de novembro de 2015.—A Alcaldesa, María Luisa Piñeiro Arcos.
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO AO IMPOSTO DE BENS INMOBLES DE NATUREZA URBANA EXERCICIO 2015.
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 30/06/2015)

A Presidencia desta Corporación, mediante Resolución 0428/2015 de 18 de xuño aprobou o padrón do Imposto de Bens Inmobles de Natureza Urbana correspondente ao exercicio tributario 2015 do Concello da Guarda. A dita Resolución é definitiva en vía administrativa. O padrón fiscal exporase ó público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó abeiro do previsto no artículo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó contencioso-administrativo, no prazo dun mes a contar dende a exposición pública do padrón. De conformidade co previsto no artigo 14.1. c do Real Decreto Lexislativo 2/2004, de 05 de marzo, polo que se aproba o Texto refundido da Lei Reguladora das Facendas Locais, comunícase ós contribuíntes afectados que o período voluntario de cobranza do Imposto de Bens Inmobles de Natureza Urbana, para o Concello da Guarda será do día 01 de xullo de 2015 ao 07 de setembro de 2015, ámbalas dúas datas inclusive. O imposto deberá satisfacerse a través das seguintes entidades bancarias: BANCO PASTOR BBVA ABANCA LA CAIXA BANCO SANTANDER BANCO SABADELL O vencemento do prazo en periodo voluntario sen ter sido satisfeita a débeda, determinará o comenzo do procedemento de constrinximento, coa percepción do recargo da mora e demáis conceptos exisibels, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. A Guarda, 18 de xuño de 2015.—O Alcalde, Antonio Lomba Baz.
APROBACIÓN PREZO PÚBLICO CON MOTIVO DA CELEBRACIÓN DAS FESTAS DE SAN BIEITO/15 (XXV EDICIÓN FESTA GASTRONÓMICA DOS CALLOS)
ADMINISTRACIÓN LOCAL — Municipal — Meis (Outros documentos, notificacións e informacións públicas, 01/07/2015)

A Xunta de Goberno Local, en sesión extraordinaria celebrada con data 25 de xuño de 2015, acordou, por delegación do Pleno da Corporación, a aprobación do prezo público con motivo da Celebración das Festas de San Bieito/15 (XXV Edición Festa Gastronómica dos Callos), polo que de conformidade cos artigos 59.4 e 60.1 da Lei 30/92, de réxime xurídico das Administracións Públicas e de procedemento administrativo común, procédese a dar publicidade dos mesmos co seguinte detalle: PREZO INDIVIDUAL ENTRADA FESTA GASTRONOMICA DOS CALLOS: 6 EUROS (IVE ENGADIDO). Meis, 26 de xuño de 2015. Alcalde. Poul Tacons Starke.
ELEVACIÓN A DEFINITIVO DO ACORDO DE APROBACIÓN INICIAL DO EXPED. DE MODIFICACIÓN DE CRÉDITO 11/2015
ADMINISTRACIÓN LOCAL — Municipal — Pontevedra (Presupostos e cadros de persoal, 21/10/2015)

Téndose padecido erro involuntario no anuncio deste concello publicado no BOPPO número 202, do martes 20 de outubro do ano 2015, insírase de novo íntegramente. O Pleno deste Conce llo, na sesión ordinaria celebrada o día 22.09.2015, aprobou inicialmente o expediente de modificación de crédito no orzamento do concello 11/2015 (3 CEX-SUP/2015), mediante crédito extraordinario e suplemento de crédito, por un importe de 2.420.555,61 €. Ao non presentarse reclamación ningunha durante o período de exposición ao público (BOP nº 186 do 25.09.2015), e de conformidade co establecido polos arts 169.4 do Texto Refundido da Lei de Facendas Locais (RD Lex.2/2004), así como nos artigos 20, 38.2 (créditos extraordinarios e suplementos de crédito) e 42.1 (modificacións de crédito) do Real Decreto 500/1990, do 20 de abril, faise público que queda elevado a definitivo o devandito acordo de aprobación inicial. Así mesmo, faise público que o importe total do Orzamento do Concello consolidado é de 78.770.075,93 € no estado de ingresos e de 78.764.191,50 € no estado de gastos, sendo o novo importe por capítulos o seguinte: Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os oportunos efectos. Pontevedra, a 15.09.2015.—O Secretario Xeral do pleno, José Luis Mato Rodríguez.
APROBACIÓN DEFINITIVA ORZAMENTO 2015 CONCELLO DE CAMBADOS.
ADMINISTRACIÓN LOCAL — Municipal — Cambados (Presupostos e cadros de persoal, 24/02/2015)

En sesión celebrada o 18/12/2014, o Pleno da Corporación aprobou inicialmente o Orzamento Municipal para o exercicio 2015, sendo publicado dito acordo de aprobación inicial no BOP nº 250, de data 30 de decembro de 2014. Elevado a definitivo dito acordo, unha vez resoltas as alegacións presentadas contra o mesmo, por acordo plenario do 10/02/2015, de conformidade co disposto polo artigo 169.3 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, faise público que dito Presuposto ascende tanto en gastos como en ingresos á cantidade de oito millóns seiscentos vinte mil seiscentos catorce con dezanove céntimos, correspondendo a cada capítulo as cantidades que a continuación se expresan: Contra a aprobación definitiva do Orzamento poderá interpoñerse directamente recurso contencioso-administrativo, na forma e prazos que establecen as normas de dita xurisdición, de acordo co previsto polo artigo 171 do Texto Refundido da Lei Reguladora das Facendas Locais, o que non suspenderá por si só a súa aplicación. Cambados, a 11 de febreiro de 2015. O Alcalde, Luis Aragunde Aragunde.
DH W36.48877. UNIÓN FENOSA DISTRIBUCIÓN, SOLICITA AUTORIZACIÓN CANALIZACIÓN SOTERRADA DE BAIXA TENSIÓN EN ZONA DE POLICÍA DUN REGATO SEN NOME, NO LUGAR DE ABELEDO, PARROQUIA SAN MARTIÑO, NO CONCELLO MOAÑA (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 01/06/2015)

Unión Fenosa Distribución SA., con DNI A63222533 e enderezo Trav. Vigo 204, solicita de Augas de Galicia co CIF: Q1500378C, a autorización de obras no lugar de Abeledo, parroquia San Martiño, Concello de Moaña (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na construción de canalización soterrada de baixa tensión de 158 ml de lonxitude para dar subministro a una nave industrial, dos cales 15 ml discorren por zona de policía e a 93 m de distancia do leito dun regato sen nome, no lugar de Abeledo, parroquia de San Martiño, Concello Moaña O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moaña ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 8 de maio de 2015.—O Xefe da Área de Autorizacións e Concesións, Tatyana Georgieva Carod Felardo.
PAGO DOS EXPEDIENTES DE DEPÓSITO PREVIO E ACTAS DE OCUPACIÓN POR MELLORA DA VIA CLARA CAMPOAMOR
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Xefatura Territorial de Pontevedra (Outros documentos, notificacións e informacións públicas, 18/02/2015)

Recibido o libramento para o pagamento dos expedientes de expropiación forzosa de referencia e facéndose efectivo polo Pagador, sinalouse por este Servizo, no cumprimento do disposto no artigo 49 do Regulamento de Expropiación Forzosa do 26 de Abril de 1.957, a data para efectividade do mesmo, aos titulares dos bens e dereitos expropiados que figuran na relación exporta no Taboleiro de Edictos do Concello, así mesmo procederase o levantamento das actas de ocupación. O pago efectuaráse no lugar arriba indicado, polo Pagador e en presencia do Representante da Administración e do Alcalde e Secretario de o citado Concello. O que se fai público para xeral coñecemento, advertindo aos interesados que o pago fárase precisamente aos que figuran como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral, xa sexa particular para este caso, debendo aporta-la documentación necesaria para acreditar a sucesión en caso de figurar o predio a nome de heredeiros, e que deberán identificarse co documento nacional de identidade ou, no seu defecto polo coñecemento directo que testifiquen o Alcalde ou o Secretario do Concello. Pontevedra a 9 de febreiro de 2015.—O Xefe do Servizo da Axencia Galega de Infraestruturas de Pontevedra, Fausto Núñez Vilar.
APROBACIÓN ORZAMENTO.
ADMINISTRACIÓN LOCAL — Municipal — Mancomunidade Intermunicipal do Baixo Miño (Presupostos e cadros de persoal, 10/03/2015)

Aprobado definitivamente o expediente do orzamento xeral desta MIBM para o exercicio 2015 aprobado pola Xunta de Goberno na sesión celebrada o 19 de xaneiro de 2015, ó non formularse ningunha reclamación no período de exposición pública do expediente administrativo citado no BOP de 30/01/2015, polo que ó obxecto de dar cumprimento ó disposto no artigo 70.2 da Lei 7/85 Reguladora das Bases do Réxime Local, e 169 do RDL 2/04, do 05 de marzo, exponse o resume dos estados de gastos e ingresos de dito orzamento consolidado. En Tomiño, a 19 de febreiro de 2015.—O Presidente, Moisés Rodríguez Pérez.
RÉXIME SESIÓNS DO PLENO DA CORPORACIÓN
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 21/07/2015)

En sesión plenaria extraordinaria, celebrada polo Pleno da Corporación, con data 30 de xuño de 2015, adoptouse, entre outros, o seguinte acordo: “Primeiro: Que as sesións ordinarias do Pleno da Corporación sexan cada dous meses e teñan lugar o último luns dos meses de xaneiro, marzo, maio, xullo, setembro, novembro, ás nove horas. No caso de que o último luns dos meses impares sexa festivo, pasa a celebrarse o primeiro día hábil seguinte á mesma hora. Segundo: En casos excepcionais e concretos debidamente xustificados e logo de consulta aos Concelleiros, ou aos voceiros se existisen, facúltase ao Sr. Alcalde para modificar a hora e día de celebración das sesións ordinarias, adiantándoa ou retrasándoa, ata un máximo de 72 horas”. Vila de Cruces, a 6 de xullo de 2015.—O Alcalde, Jesús Otero Varela.
NOMBRAMIENTO JUEZ DE PAZ SUSTITUTA DE A LAMA
ADMINISTRACIÓN DE XUSTIZA — Tribunal Superior de Xustiza de Galicia — Secretaría de Gobierno A Coruña (Nomeamento de Xuíz de Paz, 26/06/2015)

A Comisión da Sala de Goberno do Tribunal Superior de Xustiza de Galicia, na súa xuntanza do día 5 de xuño de 2015 acordou nomear, por u periodo de catro anos, o xuíz de paz titular e/ou substituto dos concellos desta Comunidade Autónoma que máis abaixo se indican e para as localidades que igualmente se relacionan, nomeamento/s que se fai/fan directamente dado que, ou ben no concurso que convocou esta Sala de Goberno non houbo ningún solicitante ou ben os solicitantes non foron considerados idóneos para o desempeño do cargo, e tendo en conta, así mesmo, que os respectivos concellos non elixiron no seu día ningunha persoa para os ditos cargos. A LAMA: substituta: NATZARET BELEDO COQUARD. DNI nº XXXXXXXXX. Contra este acordo poderán os interesados presentar recurso ordinario perante o Concello Xeral do Poder Judicial no prazo dun mes contado desde o día seguinte ao da publicación deste edicto. Os nomeados deberán tomar posesión, no xulgado de paz para o que se nomean e ante a persoa que estiver exercendo a xurisdición, no prazo de 20 días naturais contados a partir do siguente ao da publicación do seu nomeamento no Boletín Oficial da Provincia respectiva, despois de xuramento ou promesa ante o xuíz de primera instancia e instrucción respectivo na forma que establece o artigo 101.5 da Lei Orgánica do Poder Judicial. Aqueles xuíces de paz nomeados que estean incursos nalgunha incompatibilidade deberán optar dentro do prazo de oito días pola praza que lles interese. A Coruña, 8 de xuño de 2015.—A Secretaria de Goberno, Concepción Otero Piñeiro.
SOLICITUD DE CAFETAL NOROESTE SL, DE LICENCIA DE OBRAS DE ACONDICIONAMENTO DE LOCAL PARA CAFETERÍA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 26/01/2015)

Cafetal Noroeste, S. L., solicitou da Xerencia Municipal de Urbanismo do Excmo. Concello de Vigo a licenza de legalización de obras de acondicionamento de local para cefetería, situado na rúa Tarragona nº 27. De conformidade co artigo 36 do Regulamento Xeral de Policía de Espectáculos Públicos e Actividades Recreativas (RD 2816/1982 de 27 de agosto), en relación co 86 da Lei Estatal 30/1992, sométese a información pública por un prazo de vinte días, contados a partir do día seguinte o da publicación deste edicto no BOP, para que todo aquel que se considere afectado dalgún xeito polas obras para a actividade solicitada, poida face-las exposicións ou alegacións, individuais ou colectivas, tanto de oposición como de modificación ou rectificación que estime pertinentes. O expediente está a disposición do público e pódese consultar durante as horas de oficina no servizo de “Arquivo e Control” desta Xerencia Municipal de Urbanismo. Vigo, 12 de decembro de 2014.—A Delegada da Área de Urbanismo, Cascos Históricos, Grandes Proxectos e Patrimonio, María del Carmen Silva Rego.
DH. A36.18061. SOLICITUD DE AMELIA GONZÁLEZ DE LA MAZA DE CAUDAL DE AUGA PROCEDENTE DE CATRO MANANCIAIS NO LUGAR DE CORTIÑAS, VILARIÑO (CAMBADOS)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 13/01/2015)

Doña Nancy Karina Ciuret Muns, DNI 721394E, Solicita de Augas de Galicia un caudal de 0,22 l/s procedente de catro (4) mananciais no lugar de Cortiñas de Arriba, parroquia de Vilariño (Santo Adrián), Concello de Cambados, e con destino a rega. O presente anuncio ten por obxecto abrir a regulamentaria información pública que prescribe o art.109 do Regulamento do Dominio Público Hidráulico. Faise público por un prazo de vinte (20) días naturais, contados a partir da publicación deste anuncio no Boletín Oficial da provincia para quen se considere prexudicado/a co solicitado, poida reclamar nese mesmo prazo no Concello de Cambados ou na Zona Sur de Augas de Galicia R/ San Salvador nº 2-4º, Vigo, onde poderán consulta-lo expediente. Vigo, 28 de xullo de 2014.—O Xefe de Área de Autorizacións e Concesións, Wu Konate Trifol El Mallem.
IN407 A 2015/220-4. PETICIÓN DE AUTORIZACIÓN DAS INSTALACIÓNS ELÉCTRICAS QUE SE DESCRIBEN NO CONCELLO DE BARRO. SOLICITUDE DE UNIÓN FENOSA DISTRIBUCIÓN SA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 02/12/2015)

Resolución do 12 de novembro de 2015 da Xefatura Territorial de Pontevedra, pola que se somete a información pública a petición de autorización das instalacións eléctricas que se describen no concello de BARRO. (expediente IN407A 2015/220-4). Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 12 de novembro de 2015.—O Xefe Territorial, Ignacio Rial Santomé.
COBRANZA DO PADRÓN DA TAXA DE RECOLLIDA DE LIXO 1º SEM/2015
ADMINISTRACIÓN LOCAL — Municipal — Vilagarcía de Arousa (Recadación, 24/03/2015)

Aos efectos da regulamentaria notificación colectiva, e de conformidade co disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, ponse en coñecemento de tódolos contribuíntes afectados que o prazo de cobranza do padrón fiscal da Taxa de Recollida de Lixo, 1º Semestre/2015, será o seguinte: a) Período de cobro: Dende o día 6 de abril de 2015 ata o 8 de xuño de 2015, ambos inclusive. Para aqueles recibos que estén domiciliados, o cargo en conta farase o día 4 de maio de 2015. b) Horario e lugar de cobro: Nas entidades financieiras colaboradoras, no horario de caixa, co documento ou carta de pago que será expedido nas oficinas da Recadación Municipal, de 9:00 a 14:00 horas. c) Domiciliación: Os contribuíntes poderán efectua-lo pago a través dunha entidade bancaria. Para elo dirixirán comunicación ó órgano recadatorio correspondente alo menos dous meses antes do comenzo do período recadatorio. Noutro caso, surtirán efectos a partir do período seguinte. d) Advertencia: Transcurrido o prazo de ingreso, as débedas serán esixidas polo procedimento de constrinximento e se devengarán os correspondentes recargos do período executivo, xuros de demora e, no seu caso, as costas que se produzan. Vilagarcía de Arousa, 6 de marzo de 2015.—O Alcalde-Presidente, Tomás Fole Díaz.